“ปตท.-กนอ.” ผนึกกำลังพัฒนาโครงการ ระเบียงผลไม้ภาคตะวันออก เพิ่มศักยภาพแข่งขันตลาดโลก
“ปตท.-กนอ.” ผนึกกำลังพัฒนาโครงการ ระเบียงผลไม้ภาคตะวันออก เพิ่มศักยภาพการแข่งขันตลาดโลก
“ปตท.-กนอ.” ผนึกกำลังพัฒนาโครงการ ระเบียงผลไม้ภาคตะวันออก เพิ่มศักยภาพการแข่งขันตลาดโลก
25 ม.ค. 2564

นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน (รมว.พลังงาน) เป็นประธาน พร้อมด้วย นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นสักขีพยาน ผ่านระบบออนไลน์  พิธีลงนามบันทึกข้อตกลงความร่วมมือ การจัดทำระบบห้องเย็น ภายใต้ โครงการระเบียงผลไม้ภาคตะวันออก (Eastern Fruit Corridor : EFC ) เพื่อพัฒนาระบบห้องเย็น ให้บริการเก็บรักษา สินค้าให้มีความสดใหม่ รสชาติยังดีคงเดิม ตรงตามความต้องการของตลาด และช่วยแก้ปัญหาราคาสินค้าให้เกษตรมีรายดีมั่นคง
โดยมี นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก หรือ อีอีซี นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) และ นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย ร่วมลงนามความร่วมมือในครั้งนี้ ณ สำนักงานคณะกรรมการเขตพัฒนาพิเศษภาคตะวันออก (สกพอ.) อาคาร กสท.โทรคมนาคม ชั้น 25